ใช้ผลิตภัณฑ์ดูแลผิว ปรับเปลี่ยนไลฟ์สไตล์ ปรับเปลี่ยนพฤติกรรมการบริโภค
เพื่อผลลัพธ์ที่ดีที่สุด ควรเลือกใช้มอยเจอร์ไรเซอร์ที่มีส่วนประกอบของวิตามินซี เอ อี และเบต้าแคโรทีน นอกจากนี้ คุณยังสามารถเลือกใช้มอยเจอร์ไรเซอร์ที่ประกอบด้วยเรตินเอ (กรดวิตามินเอ) ที่มีส่วนช่วยในการกระตุ้นการเพิ่มจำนวนเซลล์ ผลิตภัณฑ์เรตินเอที่วางขายตามท้องตลาดมีทั้งในรูปแบบเซรั่ม ขี้ผึ้ง และครีม เปิดแคปซูลออกและบีบวิตามินอีลงบนฝ่ามือก่อนนำไปทาลงบนผิว วิตามินอีมีคุณสมบัติช่วยเพิ่มความหนาให้กับผิวหนัง โดยเฉพาะอย่างยิ่งเมื่อนำไปใช้เฉพาะที่ ทาครีมกันแดดเป็นประจำทุกวัน โดยเฉพาะอย่างยิ่งหากคุณอาศัยอยู่ในบริเวณที่มีอาการศร้อนจัดในช่วงฤดูร้อน ควรเลือกใช้ครีมกันแดดที่มีค่า SPF อย่างน้อย 15 (หรือมากกว่านั้นหากคุณมีผิวที่บอบบางและแพ้ง่ายเป็นพิเศษ) และหมั่นทาเป็นประจำทุกวันแม้ในวันที่มีเมฆมาก เนื่องจากรังสี UV จากแสงแดดสามารถทะลุผ่านเมฆได้ หากเป็นไปได้ พยายามหลีกเลี่ยงการใช้ครีมสเตอรอยด์ เนื่องจากครีมประเภทนี้มีผลข้างเคียงทำให้ผิวหนังของคุณบางลง ปรึกษาแพทย์ของคุณหากคุณได้รับยาสเตอรอยด์สำหรับรักษาโรคผิวหนังอย่างเอ็กซีมา โดยแพทย์อาจสั่งจ่ายยาชนิดอื่นที่ไม่มีสเตอรอยด์เป็นส่วนประกอบแทน บำรุงผิวด้วยเซรั่ม ครีม หรือโลชั่นที่ประกอบด้วยวิตามินซีที่มีส่วนช่วยในการเพิ่มความอิ่มเอิบให้กับผิวรวมถึงกระตุ้นการผลิตคอลลาเจน จึงทำให้ผิวของคุณหนาและแน่นกระชับยิ่งขึ้นเมื่อใช้เป็นประจำอย่างต่อเนื่อง น้ำมันที่สกัดจากเมล็ดของดอกคามิลเลียมีส่วนช่วยในการเพิ่มความหนาและแน่นกระชับให้กับผิวหนัง  ผสมน้ำมันดอกคามิลเลียเล็กน้อยเข้ากับน้ำมันวิตามินอี ¼ ช้อนชา น้ำมันดอกลาเวนเดอร์ 3 หยด และน้ำมันดอกพริมโรส 1 ช้อนชา เขย่าให้ส่วนผสมทั้งหมดเข้ากันก่อนใช้ 2-3 หยดนวดลงบนผิวหนังเป็นประจำทุกวัน น้ำมันที่ผสมไว้สามารถแช่ในตู้เย็นเพื่อเก็บไว้ใช้ในภายหลังได้ ผลิตภัณฑ์ที่ผสมสารต้านอนุมูลอิสระสามารถช่วยป้องกันการเกิดความเสียหายต่อผิวหนังรวมถึงฟื้นฟูผิวหนังที่ถูกทำลาย พยายามมองหาผลิตภัณฑ์ที่มีส่วนประกอบดังนี้ สารสกัดชาเขียว วิตามินเอ วิตามินอี โทโคไตรอีนอล โบรอนไนไตรด์ กรดอัลฟาไลโปอิก DMAE เพนตะเปปไทด์ และน้ำมันจากธรรมชาติอย่างดอกบัว ดาวเรือง และโสม ออกกำลังกายโดยการเดิน 40 นาทีหรือวิ่งเหยาะๆ ครึ่งชั่วโมงต่อวัน การออกกำลังกายจะช่วยกระตุ้นระบบการไหลเวียนเลือดซึ่งเป็นส่วนสำคัญในการลำเลียงสารอาหารไปหล่อเลี้ยงส่วนต่างๆ ของร่างกาย จึงทำให้ผิวหนังได้รับสารอาหารที่จำเป็นสำหรับการฟื้นฟูและบำรุงให้มีสุขภาพดี การสูบบุหรี่จะเพิ่มปริมาณนิโคตินในร่างกายให้สูงขึ้นและทำให้การไหลเวียนเลือดในร่างกายช้าลง ส่งผลให้ผิวหนังได้รับสารอาหารและขับสารพิษออกมาน้อยลง จึงเป็นสาเหตุทำให้เกิดการชะลอของการฟื้นฟูและการเจริญเติบโตของผิวหนัง การสูบบุหรี่ยังทำให้ผิวหนังขาดน้ำและสูญเสียวิตามินต่างๆ ที่จำเป็นต่อผิวอย่างวิตามินเอ บีคอมเพล็กซ์ ซี และอี รวมถึงแร่ธาตุต่างๆ อย่างโพแทสเซียม แคลเซียม และสังกะสี ลดปริมาณการดื่มแอลกอฮอล์หรือเลิกดื่มโดยเด็ดขาด การดื่มแอลกอฮอล์จะเพิ่มปริมาณสารพิษในร่างกายให้สูงขึ้น ก่อให้เกิดผลกระทบต่อสุขภาพผิวและมีส่วนทำให้ผิวของคุณดูมีอายุและบางลง การนวดมีส่วนช่วยในการกระตุ้นการไหลเวียนเลือด ทำให้สารอาหารที่สำคัญถูกลำเลียงไปหล่อเลี้ยงส่วนต่างๆ ของร่างกาย ผิวของคุณจึงได้รับการบำรุงอย่างเหมาะสม ทำให้ผิวหนาและแน่นกระชับยิ่งขึ้น ทาน้ำมันนวดลงบนผิวและนวดนานอย่างน้อย 90 วินาที ทำซ้ำวันละ 2 ครั้งเพื่อผลลัพธ์ที่ดีที่สุด การปล่อยให้ผิวหนังสัมผัสถูกแสงแดดมากเกินไปสามารถส่งผลให้ผิวของคุณบางลงได้ คุณจึงควรป้องกันผิวของคุณจากรังสี UV โดยการสวมกางเกงขายาว เสื้อแขนยาว และหมวกปีกกว้าง รังสีอัลตราไวโอเลตจากดวงอาทิตย์จะทำลายคอลลาเจนในผิวหนังและทำให้ผิวหนังสูญเสียความยืดหยุ่น จึงส่งผลให้ผิวของคุณบางลงและเกิดรอยฟกช้ำได้ง่าย วิตามินซีและอีมีส่วนช่วยในการซ่อมแซมเนื้อเยื่อผิวหนังที่เสื่อมสภาพและชะลอการเกิดริ้วรอยตามวัยบนผิวหนัง นอกจากนี้ อาหารที่อุดมไปด้วยวิตามินซียังทำหน้าที่กระตุ้นการสร้างคอลลาเจนในร่างกาย จึงช่วยให้ผิวของคุณหนาและแน่นกระชับยิ่งขึ้น  อาหารที่เป็นแหล่งของวิตามินซีได้แก่ ผลไม้รสเปรี้ยว ส้ม กีวี บรอกโคลี มะเขือเทศ และกะหล่ำดอก ปริมาณที่แนะนำให้ทานต่อวันคือ 75-90 มก. อาหารที่เป็นแหล่งของวิตามินอีได้แก่ น้ำมันมะกอก อะโวคาโด บรอกโคลี ฟักทอง มะละกอ มะม่วง และมะเขือเทศ ปริมาณที่แนะนำให้ทานต่อวันคือ 15 มก. อาหารที่เป็นแหล่งของวิตามินเอได้แก่ ส้ม ฟักทอง มันเทศ ผักโขม และแครอท ปริมาณที่แนะนำให้ทานต่อวันคือ 700-900 มก. น้ำเปล่ามีคุณสมบัติช่วยในการขับของเสียและสารพิษออกจากร่างกาย จึงช่วยฟื้นบำรุงผิวให้กลับมามีสุขภาพดีดังเดิม นอกจากนี้ น้ำเปล่ายังมีส่วนช่วยในการเพิ่มความยืดหยุ่นของผิวรวมถึงกระตุ้นการฟื้นฟูโดยธรรมชาติอีกด้วย นอกจากการดื่มน้ำเปล่าแล้ว คุณยังสามารถเพิ่มปริมาณน้ำในร่างกายได้โดยการดื่มชาสมุนไพรหรือทานผักและผลไม้ที่มีปริมาณน้ำสูง เช่น แตงโม มะเขือเทศ บีทรูท และคื่นช่าย บำรุงร่างกายด้วยน้ำมันโบราจและน้ำมันปลาที่มีส่วนช่วยในการเสริมสร้างคอลลาเจนและกักเก็บความชุ่มชื้นในผิวหนัง  น้ำมันโบราจและน้ำมันปลายังอุดมไปด้วยวิตามินบี 3 ซึ่งเป็นส่วนสำคัญที่ทำให้ผิวของคุณมีสุขภาพดี นอกจากนี้ วิตามินบี 3 รูปแบบหนึ่งที่เรียกว่านิโคตินาไมด์ยังมีส่วนช่วยในการลดริ้วรอยและเพิ่มความยืดหยุ่นให้กับผิวอีกด้วย ปริมาณที่แนะนำให้ทานต่อวันคือ 50 มก.ในรูปแบบแคปซูล น้ำซุปต้มกระดูกเป็นเมนูที่ช่วยเสริมสร้างระบบภูมิคุ้มกันของร่างกายให้แข็งแรงขึ้นและเป็นแหล่งที่สำคัญของแร่ธาตุและเจลาติน ทั้งยังอุดมไปด้วยคอลลาเจน จึงช่วยบำรุงข้อต่อ ผม และผิวหนังให้มีสุขภาพดี รวมถึงมีส่วนช่วยในการฟื้นฟูเนื้อเยื่อและลดเซลลูไลท์ให้น้อยลง  หาซื้อกระดูกคุณภาพดีจากปศุสัตว์ที่เลี้ยงด้วยหญ้า สัตว์ปีกที่เลี้ยงในทุ่งหญ้า หรือปลาที่จับได้ตามธรรมชาติ เติมกระดูกสัตว์ 1 กิโลกรัมลงไปต้มในน้ำเปล่า 3.5 ลิตรจนเดือดแล้วจึงลดไฟลงและต้มต่อไปอีก 24 ชั่วโมงสำหรับกระดูกสัตว์หรือ 8 ชั่วโมงสำหรับกระดูกปลา จุดประสงค์หลักของการต้มกระดูกเป็นเวลานานคือการทำให้กระดูกนุ่มและเปื่อยเพื่อให้คุณสามารถใช้ตะแกรงแยกส่วนที่เป็นเจลาตินได้อย่างง่ายดาย คุณสามารถทานน้ำซุปต้มกระดูกเปล่าๆ หรือจะใช้เป็นส่วนประกอบของอาหารจานอื่นๆ ก็ได้เช่นกัน
ทามอยเจอร์ไรเซอร์เป็นประจำทุกวัน. ใช้น้ำมันวิตามินอีเฉพาะที่. ทาครีมกันแดดทุกครั้งเมื่อออกไปข้างนอก. หลีกเลี่ยงการใช้ครีมสเตอรอยด์. ใช้ผลิตภัณฑ์ที่มีวิตามินซีเป็นส่วนประกอบ. ใช้น้ำมันดอกคามิลเลีย. ป้องกันผิวด้วยผลิตภัณฑ์ที่ผสมสารต้านอนุมูลอิสระ. ออกกำลังกายเป็นประจำทุกวัน. เลิกสูบบุหรี่. ลดแอลกอฮอล์. นวดกระตุ้นการไหลเวียนเลือด. สวมเสื้อแขนยาวเพื่อป้องกันผิว. ทานอาหารที่อุดมไปด้วยวิตามินซีและอี. ดื่มน้ำอย่างน้อย 8 แก้วต่อวัน. ทานอาหารเสริมน้ำมันโบราจหรือน้ำมันปลา. ทานน้ำซุปต้มกระดูก.
https://www.wikihow.com/Thicken-Skin https://www.wikihow.com/Thicken-Skin https://www.wikihow.com/Thicken-Skin
Using Skincare Products Making Lifestyle Changes Modifying Your Diet